Mars Di Bartolomeo
De Mars Di Bartolomeo, gebuer de 27. Juni 1952 zu Diddeleng, ass e lëtzebuergesche Politiker an Deputéierten (LSAP).

Carrière 
Ëm 1970 huet hien zu Diddeleng am Comité vun der Jeunesse de la ligue ouvrière gewierkt.
No senger Première am Escher Jongelycée huet de Mars Di Bartolomeo vun 1972 bis 1984 als Journalist am Tageblatt geschafft.

1984 gouf de Mars Di Bartolomeo, nom Robert Goebbels, dee Minister gi war, Sekretär vun der Chambersfraktioun vun der LSAP. 1987 gouf hien an den Diddelenger Gemengerot gewielt an 1993 an 1999 erëmgewielt. Den 1. Januar 1994 gouf hie Buergermeeschter vun Diddeleng a blouf dat bis 2004.

1989 gouf hie fir d'éischt Kéier an d'Chamber gewielt an zanterhier, zulescht bei de Chamberwale vum 8. Oktober 2023, erëmgewielt. 2004 bis 2009 a vun du bis 2013 huet hien op säin Deputéiertemandat verzicht a gouf Minister fir Gesondheet a Sozialversécherung an de Regierunge Juncker-Asselborn I an II.

Hie war vum 5. Dezember 2013 bis Oktober 2018 President vun der Chamber.

Gielercher 
 Officier vum Ordre de la couronne de chêne (Promotioun 1999)
 Commandeur vum Ordre de Mérite du Grand-Duché de Luxembourg (Promotioun 2004)

Literatur 
 Haag, Emil: Mars Di Bartolomeo *1952, descendant de l'immigration italienne dans le melting pot luxembourgeois, In: Une réussite originale - Le Luxembourg au fil des siècles (Ss 510-517); Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5

Um Spaweck 

Lëtzebuergesch Chamberpresidenten
Lëtzebuergesch Ministeren
Lëtzebuergesch Deputéiert
Lëtzebuergesch Buergermeeschteren
Buergermeeschtere vun Diddeleng
Lëtzebuergesch Journalisten
Officier de l'ordre de la couronne de chêne
Commandeur de l'Ordre de Mérite du Grand-Duché de Luxembourg
Gebuer 1952